Diari Oficial de la Generalitat Valenciana


Sumari del DOGV 9948, del 01-10-2024 (2024/9837)

RESOLUCIÓ de 23 de setembre de 2024, de la Direcció General, per la qual s’aproven les instruccions i els criteris de selecció en el Programa de subvencions d’ocupació per a contractació de persones desocupades, per entitats locals de la Comunitat Valenciana, per a realitzar accions previstes en plans o procediments d’emergències en l’àmbit forestal (EMERGE 2024).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9948

Data del DOGV
:   01-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9837

CVE
:   OIFN-K-8395-4243

Data del document
:   23-09-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * política d'ocupació
    * accés a l'ocupació
    * ajuda a l'ocupació

En el *Diari Oficial de la Generalitat Valenciana*, de 18 de juny de 2024, s’ha publicat l’Orde 13/2024, de 13 de juny, de la Conselleria d’Educació, Universitats i Ocupació, per la qual s’establixen les bases reguladores de les subvencions per a la contractació de persones desocupades per part d’entitats locals de la Comunitat Valenciana.

A l’empara d’esta orde, en 2024 s’ha publicat la convocatòria següent:

Resolució d’11 de juliol de 2024, del director general de Labora Servei Valencià d’Ocupació i Formació, per la qual es convoquen per a l’exercici 2024 les subvencions destinades a la contractació de persones desocupades per entitats locals de la Comunitat Valenciana, per a la realització d’accions previstes en plans o procediments d’emergències en l’àmbit forestal (DOGV núm. 9896 / 18.07.2024).

Correcció d’errors de la Resolució d’11 de juliol de 2024, del director general, per la qual es convoquen, per a l’exercici 2024, les subvencions destinades a la contractació de persones desocupades per entitats locals de la Comunitat Valenciana, per a la realització d’accions previstes en plans o procediments d’emergències en l’àmbit forestal (DOGV núm. 9904 / 30.07.2024).

La disposició final primera de l’orde mencionada faculta la Direcció General de Labora Servici Valencià d’Ocupació i Formació per a dictar les instruccions i adoptar les mesures que requerisca l’aplicació i l’execució d’esta orde.

A la vista del que s’ha exposat,

RESOLC

*Apartat únic*

Aprovar les instruccions i els criteris de selecció que s’aplicaran en el Programa de subvencions d’ocupació per a contractació de persones desocupades, per entitats locals de la Comunitat Valenciana, per a realitzar accions previstes en plans o procediments d’emergències en l’àmbit forestal (EMERGE 2024), que figuren en els annexos a esta resolució.

Contra esta resolució, que esgota la via administrativa, es podrà interposar un recurs potestatiu de reposició davant d’este mateix òrgan en el termini d’un mes a partir de l’endemà de la publicació d’esta resolució, d’acord amb el que es preveu en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu, d’acord amb el que s’establix en l’article 8, apartat 3, així com en l’article 46, apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs que s’estime pertinent.

  

València, 23 de setembre de 2024

Antonio Galvañ Diez

Director general

Esta disposició conté annexos. Consulteu-ne la versió en PDF.